Atanarix
Atanarix (lat. Athanaricus; 318 – 25 yanvar 381 və ya 25 mart 381, Konstantinopol) — 363–381-ci illərdə tervinq qotlarının qəbilə başçısı, vestqotların birinci hakimi. Hakimiyyətdə olduğu dövrdə Atanarix Roma imperiyasının və hunların hücumları, həmçinin xristian üsyançılar ilə üzləşmişdir. Başçılıq etdiyi vestqotlar sonradan Pireneydə Vestqot krallığını qurmuşdular. Onun Aorixin oğlu olması ehtimalı var. Atanatix qot siyasi həyatında haqqında sadəcə adından daha çox məlumat olan ilk şəxs hesab olunur.